Amerikában a csonka kvalifikáción 16. legjobb időt érte el, de a mezőny két finn pilótájának büntetése miatt a 14. helyre lépett előre. A verseny 2. körében összeért csapattársával, majd a 27. körben 11-es kanyar után megállt, nincs erő az autóban és jött a biztonsági autó. Mexikóban a 14. időt érte el az időmérő edzésen. A futamon 12. lett Pastor Maldonado mögött. Brazíliában a 14. időt érte el, de Daniel Ricciardo autójába a Renault új erőforrását szerelték be, ezzel pedig túllépte a megengedett keretet, ezért 10 rajthelyes büntetést kapott és ezért Ericsson előrébb került a rajtrácson. Később ismét előrébb került, miután Felipe Nasr az időmérő edzésen a Q1-ben feltartotta Felipe Massát, ezért utólag 3 rajthelyes büntetést kapott. A futamon a 34. körben Pastor Maldonado megforgatta őt előzési kísérlet következtében. A 16. helyen ért célba, két kör hátrányban. A szezon utolsó versenyén a 18. helyre kvalifikálta magát, de Romain Grosjean autójában váltót kellett cserélni, ezért 5 rajthelyes büntetést kapott, így a svéd előrébb került egy pozícióval. A 13. körben Felipe Massa, majd Danyiil Kvjat is megelőzte. A futamot a 14. helyen fejezte be, csapattársa előtt. Az összetett bajnokságban a 18. helyen végzett 9 ponttal, míg Felipe Nasr 13. helyen 27 ponttal.